Кузявічы (Баранавіцкі раён)

Кузяві́чы (, ) — вёска ў Баранавіцкім раёне Брэсцкай вобласці. Уваходзіць у склад Маўчадскага сельсавета. Размешчана за 26 км на паўночны захад ад Баранавіч, за 2 км ад чыгуначнай станцыі Мордычы на лініі Баранавічы—Ліда. Насельніцтва 27 жыхароў, 20 гаспадарак (2005).

 Гісторыя 
У 1905 годзе ў Люшнеўскай воласці Слонімскага павета. З 1921 года ў складзе Польшчы, у Моўчадскай гміне Слонімскага павета. З 1939 года ў БССР.

У Вялікую Айчынную вайну з канца чэрвеня 1941 года да ліпеня 1944 года вёска акупіравана нямецка-фашысцкімі захопнікамі. На франтах вайны загінула 9 жыхароў.

Да 14 красавіка 1960 года вёска ўваходзіла ў склад Гірмантаўскага сельсаветаРашэнне выканкома Брэсцкага абласнога Савета дэпутатаў працоўных ад 14 красавіка 1960 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1960, № 10..

 Насельніцтва 
 XX стагоддзе:
 1905 — 133 жыхары.
 1921 — 21 двор, 106 жыхароў.
 1959 — 112 жыхароў.
 1970 — 108 жыхароў.
 1998 — 15 двароў, 25 жыхароў.
 XXI стагоддзе:
 2005 — 27 жыхароў, 20 гаспадарак.

 Вядомыя асобы 
 Платон Андрэевіч Крэнь (1896—1962) — беларускі паэт, мемуарыст, публіцыст.
 Іван Платонавіч Крэнь (1936—2014) — беларускі гісторык.

 Літаратура 


 Спасылкі 

Катэгорыя:Маўчадскі сельсавет
Катэгорыя:Населеныя пункты Баранавіцкага раёна